محمد فتحى

الاذاعى محمد فتحى واحد من اوائل جيل الرواد بالاذاعه المصريه و اتشهر بلقب كروان الاذاعه

 ميلاده و نشاته 
اتولد فى مدينه المنصوره يوم 27 يناير سنة 1910. بعد تخرجه فى قسم اللغه الانجليزيه بكلية الآداب سنة 1932, اتعين بالاذاعه المصريه قبل ما ينطلق بثها, و كان اول صوت يقول "هنا القاهره" فى اليوم الاخير من شهر مايو 1934

 شغله بالاذاعه 
اتدرج محمد فتحى فى مناصب من مذيع فى الاذاعه المصريه لحد بقى كبير للمذيعين, بعدها مدير للتمثيليات و البرامج لحد وصل لدرجة مساعد المراقب العام, بعدها مراقب عام للاذاعه فى سبتمبر 1947.

كان محمد فتحى اول من ابتكر التمثيليه الاذاعيه لما قدم تمثيليه بعنوان "روميو وجوليت" و ترجم بنفسه النص العالمى بالاضافه لاخراجه و اداء دور "روميو" كمان قدم مسلسلا اجتماعيا من تاليفه بعنوان " دنيا الناس" كمان قدم الاوبريت الغنائى من خلال الاذاعه و قدم مع محمود الشريف اوبريت "روما تحترق" ترجم اوبريت "عذراء الربيع" و اوبريت "الورد والفل و الياسمين"

فى يونيه سنة 1951 نقل وزارة المعارف و اتولى النشاط الاجتماعى و الرياضى بيها زى الاذاعه فى كتير من المؤتمرات الدوليه.

كان ليه كتير من المؤلفات و الترجمات و قدم كتاب بيعتبر من اهم كتب الاعلام و هوا كتاب "عالم بلا حواجز" و قدم كتاب "14 عاما على الهواء"

 وفاته 
اتوفى يوم 12 فبراير سنة 1986

 مصادر 

 لينكات برانيه    




تصنيف:متعلمين فى جامعة القاهره
تصنيف:مذيعين مصريين
تصنيف:اعلاميين مصريين
تصنيف:دقهلاويه
تصنيف:ناس من المنصوره